runetrust/blame-folketinget-dk huggingface dataset:
Birthe Rønn Hornbech (V), 2001-10-25:
Men det, jeg gerne vil sige til hr. Keld Albrechtsen, er, om Eyvind Vesselbo, jeg eller andre så påstod, at der om 50 år ville være 10 mio. udlændinge i Danmark, så er kendsgerningen, at med den udlændingelovgivning, vi har i dag, kan vi ikke værge os mod en massetilstrømning til Danmark.
Kristian Thulesen Dahl (DF), 2012-09-06:
Lige i forhold til det sidste: Nu ved jeg ikke, om jeg skulle føle mig truffet af betegnelsen borgerlige partier, men Dansk Folkeparti har sådan set foreslået, at man laver en midlertidig forlængelse af dagpengeperioden fra nytår, så man lige præcis adresserer det problem, som også hr. Frank Aaen her er inde på.
Thomas Adelskov (S), 2001-04-20:
Jeg skal ikke trække tiden yderligere ud, men blot bede hr. Brian Mikkelsen bekræfte, at hvis hr. Brian Mikkelsen og hans medforslagsstillere kunne samle et flertal for deres beslutningsforslag, ville det betyde, at ministeren var nødt til at trække sit lovforslag tilbage, udarbejde et nyt lovforslag og sende det ud i høring, og så skete der intet mere i denne folketingssamling.
Line Barfod (EL), 2006-04-06:
Når man er styret af sådanne principielle overvejelser, skeler man ikke til, om man kender kommunen lidt bedre end andre, om kommunen ligger i ens egen valgkreds eller ej, eller om kommunen ved sidste kommunevalg tilfældigvis fik en ny borgmester som f.eks. Odense, som derfor nu indgår i fru Pia Gjellerups skyts, fordi Odense Kommune i november fik en konservativ i stedet for en socialdemokratisk borgmester.
Kristian Thulesen Dahl (DF), 2012-04-26:
Det er dog en paradoksal situation, at man på den måde, et halvt år efter man har haft valg, erkender, at den politik, man selv stod for et halvt år tidligere, sandsynligvis vil være uansvarlig, og at man derfor hellere må acceptere nogle strammere tøjler udefra, der forhindrer en i at gennemføre en sådan politik.
Stine Brix (EL), 2018-11-09:
Jeg tror sagtens, at man kan lave effektiviseringer, og det tror jeg også at både personale og driftsherre har en interesse i, men at have sådan en automatisk grønthøster, hvor man ikke tager stilling til, hvorvidt der rent faktisk er tale om en effektivisering, eller om der bare er tale om, at personalet løber stærkere, har vi set er meget, meget uhensigtsmæssigt.
Jan Petersen (S), 2001-10-04:
Efter de indlæg, vi har hørt fra fru Pia Kjærsgaard, og det indlæg, vi lige har fået fra hr. Anders Fogh Rasmussen, synes jeg, det centrale spørgsmål er: Hvordan kan det være, hr. Anders Fogh Rasmussen forestiller sig, at han skulle kunne regere under fru Pia Kjærsgaards tyranni?
Kristian Jensen (V), 2007-11-30:
Men hvis man ser på de seneste år, har vi indgået en aftale med de danske regioner om, at de fremadrettet ikke må hæve de generelle takster med mere end prisudviklingen, så hvis man ser på de seneste år og de kommende år - og det er jo det, der er interessant - er det altså aftalt med de danske regioner, at de ikke hæver taksterne for kollektiv trafik med mere end den almindelige prisudvikling.
Ole Vagn Christensen (S), 2009-03-11:
Jeg forstod, da vi behandlede hele det her spørgsmål om afdelingskontorer, at der var tale om, at fordi der var så store afstande, fandt man det rimeligt at oprette et afdelingskontor to eller tre steder, hvor sagerne kunne behandles, så folk ikke skulle rejse 100 km for at blive stillet for en dommer.
Brian Mikkelsen (KF), 2009-04-24:
Med hensyn til en speciel aldersgrænse er det min erfaring, også fra mine egne børn, at det vil være sådan, at hvis det er obligatorisk for nogle og frivilligt for andre, så vil man puste ud, når man f.eks. fylder 12 år, og sige: Arh, så behøver jeg ikke mere at tage cykelhjelm på.
Svend Auken (S), 1997-11-20:
Lad mig bare nævne et par eksempler: Kommunernes Landsforening har i et debatoplæg foreslået en forenkling af betalingsreglerne på spildevandsområdet, og derfor har vi nedsat et udvalg med deltagelse af KL for at se nærmere på spørgsmålet om ændring af disse regler.
Troels Lund Poulsen (V), 2018-02-06:
Derfor er det også lidt mærkeligt, at vi allerede nu skulle gennemføre seks forslag, som man vil sige jo så åbenlyst vil gøre tingene i den forkerte rækkefølge, fordi i min verden nytter det jo ikke noget at præsentere løsninger, før vi har fået kortlagt, hvad udfordringerne er, og hvordan vores analyse rent faktisk falder ud.
Theresa Scavenius (ALT), 2023-05-03:
Så er det så rigtigt, at der står noget i aftalen om det her med konkurrence, men det er jo der, hvor jeg efterspørger, om vi kan få en almindelig diskussion, hvor vi siger, at der står ét, men at det her virkemiddel ikke fører til det, og at man jo så må lave en prioritering i den politiske aftale.
Dan Jørgensen (S), 2015-04-09:
For det første vil jeg da godt understrege, at det ligger uden for nogen som helst form for tvivl, at vi har en dyreværnslovgivning i Danmark med afledt, mere specifik lovgivning, der sikrer dyrevelfærd, som er bedre, end hvad både Frankrig og Tyskland har, ikke mindst på grund af de markante fremskridt, som denne regering har stået for.
Knud Erik Hansen (SF), 2001-03-28:
Vi vil opleve de næste 4-5 år, at en hel masse af de almene ejendomme har afdraget på deres lån, og der vil være en hel masse værdier i disse ejendomme, som kan realiseres igen, men det kan de ikke i privat boligbyggeri, for der er det ejeren, der scorer det. Så vil jeg gerne med hensyn til kommentarerne sige tak til dem, der støttede.
Lars Barfoed (KF), 2008-12-17:
Stadig væk skal man være opmærksom på, at det her er et spørgsmål om at afveje, hvad ulemperne, som det ekstra ophold giver for den gennemkørende trafik, er i forhold til de fordele, det giver for dem, der stiger på toget der, hvor der bliver en ny station, og også set i forhold til de investeringer, der skal lægges i det.
Pia Kjærsgaard (DF), 2022-09-08:
Og der er jeg selvfølgelig helt enig med de to andre spørgere fra mit eget parti, i forhold til at den muslimske indvandring er en kæmpe ulykke for Danmark og absolut ikke nogen berigelse, og så er jeg fuldstændig ligeglad med, om de arbejder, eller hvad de gør.
Jeppe Bruus (S), 2020-10-08:
Jeg er helt enig med Dansk Folkepartis formand i, at ord forpligter, og jeg er faktisk også enig med den nuværende socialdemokratiske formand og statsminister i hendes ord om, at samarbejde med Dansk Folkeparti er langt bedre at ønske sig end det, der var i den historiske reference, som også kom og vel også siger meget mere om, hvor det er, vi står i dag, og synet på, hvad det er for nogle udfordringer, vi står over for, og som jeg tror vi deler langt hen ad vejen.
Lisbeth Bech-Nielsen (SF), 2025-11-20:
Men jeg synes jo, at i forhold til den diskussion, vi har om de tiltag, som lufthavnen reelt har gjort, men også om alt det, man kan gøre mere, for at reducere støj og anden forurening, er det interessant, at når man genlæser Miljøstyrelsens støjhandlingsplan fra 2024, som kortlægger, hvor mange tusind mennesker der skal leve med et støjniveau på over 55 dB om natten og over 50 dB om natten, altså henholdsvis meget støj og
Per Clausen (EL), 2010-03-02:
Pointen er altså, at etableringen af en statslig jordbrugerfond vil give unge landbrugsuddannede nye muligheder for at drive landbrug med en ekstrem grad af selvstændighed og uafhængighed i forhold til det, som en fortsat udvikling af den landbrugspolitik, vi har set indtil nu, vil føre til.
Line Barfod (EL), 2004-05-06:
Betyder det, at hr. Per Dalgaard mener, at foreninger som f.eks. det politiske parti Enhedslisten, der ikke går ind for, at man hæver strafferammerne, skal kunne forbydes, fordi vi kommer med nogle ytringer, som hr. Per Dalgaard mener er ødelæggende for retsfølelsen? Hvor går grænsen for, hvilke ytringer man må komme med efter Dansk Folkepartis mening, før man skal kunne forbydes?
Peter Duetoft (CD), 2001-05-15:
Er det ikke bedre at begynde at tænke på en fleksibilitet, der gør, at unge kan knokle, så det står efter, mens de er unge, men når de får familie, har de fået sparet op, eventuelt ved nogle skattebegunstigelser, således at de har tid til at gå ned i arbejdstid?
Johanne Schmidt-Nielsen (EL), 2008-05-08:
Lærerne synes, det er en dårlig idé, eleverne synes, det er en dårlig idé, de studerende synes, det er en dårlig idé, selv Dansk Industri, som jeg ved regeringen læner sig meget op af og ofte lytter til, synes, det her er fuldstændig hul i hovedet.
Jesper Langballe (DF), 2002-01-31:
Jeg synes, det er rystende, men ikke forbavsende, at vi har oplevet, at en dansk statsborger nu er anklaget for terrorisme i udlandet, og jeg vil forsikre hr. Helge Adam Møller om, at det er ikke, fordi jeg er monoman, men jeg vil sige, at man må se to ting sammenlænket: indfødsretsproblemet og denne frygtelige lov om udlevering.
Karen J. Klint (S), 2005-06-03:
Når jeg kigger på ejendomsmæglerannoncer, er der i hvert fald nogle forældre, der gør lidt mere end bare at fylde kummefryseren, for ellers var boligmarkedet ikke så overanstrengt her i København og priserne på nogle små lejligheder heller ikke så højt oppe.
Christina Olumeko (ALT), 2024-01-31:
Europa-Parlamentet har for nylig anbefalet, at EU-landene sætter valgretsalderen ned, og Europarådet anbefalede så langt tilbage som 2011, at landene skulle sætte valgretsalderen ned, så jeg vil bare spørge, hvad for et indtryk det gør på ordføreren.
Henrik Høegh (V), 2010-03-24:
I forbindelse med vedtagelsen af EU's pesticidregler blev det besluttet, at alle grænseværdier, der eksisterede pr. 1. september 2008, skal gennemgå en revurdering for at sikre, at de eksisterende grænseværdier tager udgangspunkt i de aktuelle anvendelser, som er tilladt i henhold til god landbrugsmæssig praksis.
Bent Hindrup Andersen (EL), 1998-01-21:
Jeg vil derfor opfordre regeringen til at gå mere positivt ind i det, og så synes jeg, at det er rimeligt nok, at man overvejer at lægge det loft - i hvert tilfælde for økologerne - så det ikke kommer over de 5.000 kr., hvis det er det, der skulle være det afgørende.
Anders Fogh Rasmussen (V), 2002-01-29:
Jeg er da glad for at høre en erklæring fra hr. Aage Frandsen om, at SF ikke er ude på bare at hæve skatterne, men når hr. Aage Frandsen spørger om, hvorvidt det ikke er rigtigt, at skattetrykket over de sidste 8-9 år har været nogenlunde uændret, er svaret på det: Jo.
Line Barfod (EL), 2004-01-21:
Men nu eksisterer Dyrtidsfonden altså, og så bør det være et minimumskrav, at pengene forrentes så godt som muligt og administreres så billigt som muligt. Det forslag, vi behandler her, er efter Enhedslistens mening dårligt, fordi det vil have negative økonomiske konsekvenser for en række lønmodtagere.
Kristian Thulesen Dahl (DF), 2006-12-07:
Hvis vi taler om flygtninge, der er kommet, har fået opholdsgrundlag og nu skal integreres, så vil jeg sige, at der altså er behov for, at man sætter ind med alle mulige tiltag, men også, at man stiller krav, der kan mærkes for indvandreren selv.
Ole Sohn (SF), 2003-12-12:
Vi mener også, det er nødvendigt af hensyn til både samfundsøkonomien, velfærdssamfundet og ikke mindst af hensyn til arbejdskraftsudbuddet, at der jo bør ske en væsentlig større satsning på hele forebyggelsesindsatsen - arbejdsmiljøet, sundhedsområdet og lignende - og der bør også sættes noget mere effektivt ind omkring en effektivisering af hele den offentlige sektor.
Mette Frederiksen (S), 2007-03-14:
Nu skal den her lov selvfølgelig vedtages kun støttet af stemmerne fra Dansk Folkeparti, og så skal der gå nogle år og sådan noget, men når den så skal revideres på et tidspunkt, vil ministeren så turde, når hun nu ikke har turdet det i første omgang, skrive en dagtilbudslov, der hviler på børns rettigheder og på en meget, meget tydeligere præmis om, at det er børns behov, der skal gøre sig gældende?
Keld Albrechtsen (EL), 2000-04-26:
Jeg ville til gengæld blive frygtelig glad, hvis det var sådan, at der kunne komme en helt principiel melding om, at når vi indfører et højt niveau for retssikkerhed på et område, der måske ikke engang er det område, hvor det er allermest påkrævet, der er måske nogle områder, hvor det er endnu mere påkrævet, så skulle vi måske gå ind og overveje at gøre det også der, hvor de mennesker, som kommer i klemme i systemet, bliver allerhårdest ramt og står allersvagest.
Flemming Damgaard Larsen (V), 2013-01-23:
Det er jo således, at efter at statsministeren her på sit pressemøde tirsdag den 15. januar var fremme med annonceringen af, at der ville komme sådan en vækstpakke, har det skabt en stor interesse ude blandt danske lønmodtagere, blandt virksomhedsledere og blandt virksomhedsejere, i det hele taget ude på arbejdsmarkedet, også blandt dem, som p.t. ikke er på arbejdsmarkedet, men som står som ledige, i forhold til om der nu skulle være et håb for fremtiden.
Ole Hækkerup (S), 2013-02-21:
Derfor, når nu vi ikke har fået at vide af Københavns Politi – dem, der har fingrene nede i suppen – hvad de mener er baggrunden for, at der er sket det her, så er det også, jeg synes, det er så problematisk, hvis man allerede nu beslutter sig for, at man vil ændre knivloven.
Pernille Rosenkrantz-Theil (EL), 2003-11-27:
Jeg har en lillebitte smule svært ved at se - og jeg tror i virkeligheden lidt, at det måske er der, vandene skiller - hvorfor samfundet skal yde en speciel støtte til en forening, blot fordi den er religiøs, i forhold til en anden forening, som kan være, hvad ved jeg, en fodboldklub, eller hvad folk nu kan finde på at danne af foreninger.
Jytte Andersen (S), 2006-12-14:
Nu kommer lovgivningen på plads om lidt, og nu har vi tilbage at komme med et massivt politisk pres herindefra til arbejdsmarkedets parter, komme med konkrete forslag, der kan sikre, at der ikke er nogen, der nedslides på arbejdsmarkedet, at der ikke er nogen, som udstø des af arbejdsmarkedet, men at der sikres en fleksibilitet på arbejdsmarkedet, som vi så længe har efterspurgt.
Hans Christian Schmidt (V), 1998-10-27:
Hvis de nu også melder sig under den fane, så mangler man én, og selv om jeg tror, det kan blive problematisk at skaffe den sidste, så ville jeg være noget mere tryg, hvis fru Vibeke Peschardt herfra ville sige, at det ikke er et spørgsmål, om der i dag er et flertal, for det er slet ikke noget, Det Radikale Venstre kunne tænke sig at foreslå.
Lars Løkke Rasmussen (V), 2009-11-04:
Det er vigtigt, at vi får deres direkte personlige engagement som en forudsætning for at lande en ambitiøs, bindende politisk aftale i København, der kan tjene to formål, nemlig dels at angive en ramme, der umiddelbart kan implementeres og betyde noget i virkeligheden, og dels lægge klare spor i forhold til en færdiggørelse af forhandlingerne i det juridiske spor.
Lene Espersen (KF), 2010-02-10:
GEM-rapporten rangerer Danmark på en tredjesidste plads, hvad angår andelen, der har svaret positivt på, at de inden for de seneste 3½ år har startet eller opfatter sig selv som værende i gang med at starte en virksomhed eller et nyt forretningsområde i en eksisterende virksomhed.
Henrik Brodersen (DF), 2016-11-24:
Når man i bemærkningerne kan læse, at udbuddet bliver større og spillelysten bliver større i Grønland, håber jeg også, at man i Grønland vil tage vare om det og se på, at der muligvis også kan være tale om ludomani, og når man ved, hvor store omkostninger det har for familierne, der bliver en del af det her, er det meget, meget vigtigt, at der bliver sat ind over for det. Men vi støtter forslaget.
Charlotte Dyremose (KF), 2003-04-01:
Også i Det Konservative Folkeparti har vi naturligvis været opmærksomme på den kritik, der har været af de fristregler, der har eksisteret på skatteområdet. Derfor har vi været glade for at kunne følge Fristudvalgets arbejde og ser nu det lovforslag, der ligger i dag, som resultatet af det arbejde. Lovforslaget lægger op til bedre og enklere regler på fristområdet inden for skatteansættelsen og en styrket retssikkerned.
Katarina Ammitzbøll (KF), 2020-04-23:
I forbindelse med behandlingen var der jo så lige pludselig efterspørgsel efter en økonomisk håndsrækning til også de studerende, der hverken er su-berettigede eller i lønnet praktik i marts og april, og som ligeledes kan risikere at miste deres studiejob som følge af konsekvenserne af covid-19.
Dennis Flydtkjær (DF), 2009-12-11:
Jeg vil gerne læse et lille stykke op fra bemærkningerne til forslaget: »Forsøget skal gå ud på at oprette et statsmonopol, der driver en række udsalgssteder, hvorfra der sælges lovligt dyrket og fremstillet hash til priser, der kan udkonkurrere et sort marked«. Så kunne jeg godt tænke mig at høre ordføreren, om man ikke accepterer, at hvis nogen sætter priserne ned, så det skal udkonkurrere markedet, så er den almindelige mekanisme på markedet jo, at når prisen bliver lavere, er der også flere, der typisk vil købe det.
Bent Hindrup Andersen (EL), 1997-10-09:
Og så vil jeg gerne spørge hr. Jørgen Estrup: Tror hr. Jørgen Estrup ikke, at når man giver det signal til en kemisk-industriel jordbruger, at hvis bare han øger gødningsudnyttelsen en lille bitte smule, bare sprøjter lidt mindre, så siger han: Den er helt fin, og så investerer han derudad?
Charlotte Dyremose (KF), 2002-12-04:
Jeg ved ikke, hvor meget det hjælper, at satserne ryger lidt ned, når det f.eks. i den socialdemokratiske regeringsperiode er gået fra, at det var tre ud af ti fuldtidsbeskæftigede, der betalte topskat, til i dag at være fem ud af ti fuldtidsbeskæftigede, der betaler topskat.
Jens Rohde (KD), 2021-08-26:
Det er en af måderne, og derudover har vi i vores 2030-plan afsat 14 mia. kr. til sundhedsvæsenet for at lave den nødvendige investering, der både skal gøre op med pølsefabrikmentaliteten i den måde, vi driver vores sundhedsvæsen på i dag fra politisk hold, og det lønefterslæb, der er.
Christian Poll (ALT), 2018-12-19:
Jeg kan jo se, at I i jeres finanslovsforslag vil give 300 mio. kr., tror jeg, til klimabistand, og det er jo et godt skridt på vejen, men er det så en del af udviklingsbistanden, eller er det additionelle midler, og er I villige til at gå videre op i den størrelsesorden, som CARE fremhæver, altså op til flere milliarder kroner årligt?
Poul Nødgaard (DF), 2007-02-01:
Må jeg så ikke lige have lov at sige: Jeg er blevet ringet op her i middagspausen af en ivrig seer om en ordduel, der har været her i Folketinget mellem hr. Erling Bonnesen, der ikke er til stede i Folketinget, og fru Line Barfod om mad til de ældre, sådan forstod jeg opringningen.
Ulla Tørnæs (V), 2004-10-06:
Sådan er rapporten smækfyldt med påstande, som vi kan tilbagevise, og det har vi gjort, og derfor finder jeg ikke, det er nødvendigt at bruge skattekroner på, at et firma – et privat firma – skal udarbejde en rapport for at nå frem til, at Arbejderbevægelsens Erhvervsråd bruger nogle fejlagtige tal og dermed også når frem til nogle fejlagtige resultater.
Marlene Ambo-Rasmussen (V), 2022-04-20:
Og jeg kan godt personligt blive bekymret for, om vi overhovedet når at få lavet noget gennemgående arbejde med en reform af det her område, efter at vi får evalueringen fremlagt, fordi vi er nået så langt hen i Folketingsregi, at vi faktisk risikerer, at der kommer et folketingsvalg inden da.
Nicolai Wammen (S), 2024-04-26:
Jeg vil som finansminister primært forholde mig til den del af forespørgslen, der angår kommunernes økonomi, men jeg vil indledningsvis også bare sige, at det er helt afgørende for regeringen, at vi som samfund kan give nogle gode tilbud på det specialiserede område og dermed også hjælp og støtte til de borgere, der har brug for det.
Jens Rohde (KD), 2022-01-12:
Selv om jeg også klart mener, at der selvfølgelig er en lang række ting, vi skal have diskuteret på sundhedsområdet, og at der måske er behov for en reform, vil jeg alligevel have lov til at fremføre den kætterske tanke, at man jo godt kunne overveje, at sådan en elefant skal tages i små bidder, at man altså tager tingene skridt for skridt uden at have behov for at sige til omverdenen: Prøv at se, hvor stort vi kan tænke.
Bjarne Laustsen (S), 2006-01-17:
Når vi spørger, hvilken effekt der er af kontanthjælpsloftet, der trådte i kraft i juli 2004, så må det da være muligt at få et svar, siden man er så interesseret i at holde fast i det. Jeg tror da i hvert fald, at regeringen kan anerkende, at der er nogle mennesker, som er blevet ramt af det, der ikke har fået et tilbud om arbejde.
Peder Hvelplund (EL), 2024-12-10:
F.eks. skal en læge også bestå danskprøve 3. Så det er en forholdsvis kompleks prøve at skulle bestå, og der er en lang række borgere, som ikke er i stand til det, fordi man kan have psykiske udfordringer, som gør, at det kan være svært at sidde til en prøve.
Jacob Jensen (V), 2009-04-14:
Man kan forestille sig, at banker eller kreditinstitutioner eller andre forsikringsselskaber, hvad ved jeg - som er samarbejdspartnere med de her virksomheder, vi taler om, selvfølgelig er med til at sige, at skal man arbejde sammen, skal man altså rette sig efter et forskelligt antal krav, som der stilles i det samarbejde, som man indgår i.
Sophie Hæstorp Andersen (S), 2010-06-03:
Tidligere har det været sådan, at man alene kunne klage over en læge eller en sygeplejerske eller en anden sundhedsperson, som man mente havde begået en fejl, men prøvede man at klage over et samlet forløb, som man mente var gået galt, ja, så kunne man ikke få medhold i det, eller der var ikke nogen steder, man kunne klage, måske lige bortset fra til regionsrådene, og der kunne man ikke altid vide, hvad der skete med det.
Søren Pind (V), 2016-01-27:
For så vidt angår spørgsmålet om at forbyde netop forsikringsselskabers brug af GPS-udstyr ved undersøgelse af sager om mulig forsikringssvindel, må jeg henvise til erhvervs- og vækstministeren, som har ansvaret for de særlige regler, der regulerer forsikringsbranchens virksomhed på dette område.
Per Clausen (EL), 2010-12-14:
Derfor er vi imod det ændringsforslag, Dansk Folkeparti er kommet med, og derfor vil vi også ved tredjebehandlingen stemme imod det her lovforslag, selv om det sker med blødende hjerte, fordi det bestemt indeholder mange gode socialistiske tanker, som vi slet ikke var klar over havde sneget sig helt ind i regeringen.
Sophie Løhde (V), 2010-04-16:
På den ene side skal der altså ikke herske nogen tvivl om, at vi i Venstre generelt er meget positivt indstillet over for intentionerne i dagens beslutningsforslag, men på den anden side også har den opfattelse, at vi i vores iver efter at komme videre ikke må sætte et valgsystem over styr, som i dag fungerer, og som vigtigst af alt vælgerne har tillid til. Vores generelt positive udgangspunkt er derfor blot, at vi skal tage tingene i den rigtige rækkefølge, ikke mindst når vi samtidig har viden om, at andre lande som bl.a. Tyskland, Finland og Storbritannien rent faktisk i de her år går bort fra digitale valg, da de bl.a. har haft nogle problemer med sikkerheden og har haft svært ved at sikre den folkelige kontrol og opbakning til de digitale afstemninger.
Mogens Nørgård Pedersen (KD), 2004-10-19:
Jeg har bare lige brug for at knytte en kommentar til det, hr. Bjarne Laustsen rejste om karensperioden på de 3 måneder, for Arbejdsdirektoratets erfaringer med administrationen af fleksydelsesordningen har vist, at der årligt er et mindre antal personer, der overgår til fleksydelse mindre end 3 måneder efter visitationen, og erfaringerne viser, at en overgang til fleksydelse, der ligger kort tid efter visitationen, kan føre til, at små variationer i indtægten får store konsekvenser for størrelsen af fleksydelsen til personen.
Lone Møller (S), 1998-04-24:
Baggrunden for det forslag, som vi behandler her i dag, er, at Folketinget under behandlingen af sundhedsministerens forslag om lov om kunstig befrugtning vedtog et ændringsforslag, som medførte, at læger kun må tilbyde kunstig befrugtning til kvinder, som er gift eller lever sammen med en mand i et ægteskabslignende forhold.
Henrik Vestergaard (V), 2004-04-13:
Lovforslagene L 183 og L 184 om indførelse af et næringsbrev for fødevarevirksomheder samt om mulighed for frakendelse af næringsbrev for så vel fødevarevirksomheder som restaurationsvirksomheder tager deres udgangspunkt i en beretning fra et flertal i Fødevareudvalget.